**“Алмашлык” темасына тест.**

**1. Лексик- грамматик билгеләре белән алмашлык нинди сүз төркеменә карый?**

1) мөстәкыйль;

2) бәйләгеч;

3) модаль**.**

**2. Алмашлыкка туры килгән билгеләмәне күрсәтегез.**

1) эш яки хәлнең яисә билгенең билгесен белдерә;

2) предметның билгесен белдерә;

3) исем, сыйфат, рәвеш, сан сүз төркемнәрен алмаштырып, аларның мәгънәләренә ишарә итә.

**3. Җөмләдә алмашлыклар нинди функция үти?**

1) җөмлә кисәге булмыйлар;

2) ия, хәбәр, аергыч, тәмамлык, хәл булып киләләр;

3) аергыч кына булып киләләр.

**4. Күптән түгел безнең тәрәзә капкачын**

**Оя итте минем сөйгән Карлыгачым.**

**(Г. Тукай)**

Бу җөмләдәге безнең, минем алмашлыклары нинди җөмлә кисәге?

1) ия;

2) хәбәр;

3) аергыч;

4) тәмамлык;

5) хәл.

**5. Ул ничә еллардан бирле шунда тора иде. (А. Алиш.)**

Шунда алмашлыгының нинди җөмлә кисәге булуын билгелә.

1) ия;

2) хәбәр;

3) аергыч;

4) тәмамлык;

5) хәл.

**6. *Мин, син, ул, без, сез, алар, кем, нәрсә, һичкем, һичнәрсә, кемдер, нәрсәдер, үз, үзе*  кебек алмашлыклар кайсы сүз төркемен алмаштыралар?**

1) исемне;

2) сыйфатны;

3) санны;

4) рәвешне.

**7. Кайсы алмашлыклар килеш, сан, тартым белән төрләнәләр?**

1) исем алмашлыклары;

2) сыйфат алмашлыклары;

3) сан алмашлыклары

4) рәвеш алмашлыклары;

**8. Алмашлыклар нинди фигыльләрне алмаштырмыйлар?**

1) затланышлы;

2) затланышсыз.

**9.Ул тырышып укый, шулай укыса, мәктәпне уңышлы тәмамлаячак.**

***Шулай* алмашлыгы кайсы төркемчәдәге фигыльне алмаштырган?**

1) хикәя фигыльне;

2) исем фигыльне;

3) хәл фигыльне.

**10. Шулайрак язарга кирәк иде.**

***Шулай* алмашлыгы нинди кушымча алган?**

1) килеш кушымчасы;

2) тартым кушымчасы;

3) дәрәҗә кушымчасы.

**11. Алмашлыклар нинди әһәмияткә ия?**

1)сөйләмне җәенкеләндерәләр;

2) сөйләмгә образлылык өстиләр;

3) бер үк сүзне кабатлаудан котылдыралар, сөйләмне җыйнакландыралар.

**12. Зат алмашлыклары нәрсә белән төрләнмиләр?**

1) сан;

2) килеш;

3) тартым.

**13. Капитан, сез ялгышмадыгызмы? (Г. Әпсәләмов)**

Сез алмашлыгы ни өчен күплек санда кулланылган?

1) икенче затның күплеген белдерә;

2) җөмләдә ялгыш кулланылган;

3) хөрмәт йөзеннән бер генә кешегә мөрәҗәгать иткәндә кулланыла.

**14. Килеш һәм сан белән төрләнгәндә, III зат алмашлыгы нинди үзгәрешкә дучар була?**

1) үзгәрми;

2) ул тамырын а га алмаштыра.

**15. *Аңар, аңарда, аңардан, аңарда* алмашлыклары нәрсәгә карата кулланылалар?**

1) кешегә - затка карата;

2) предметларга.

**16. Сөйләү процессына катнашкан затларны кайсы алмашлык төркемчәсе белдерә?**

1) зат;

2) күрсәтү;

3) билгеләү;

4) сорау;

5) билгесезлек;

6) юклык;

7) тартым.

**17. *Бу, шул, теге* алмашлыклары кайчан килеш, тартым, сан белән төрләнәләр?**

1) зат я предметка күрсәткәндә;

2) билгегә ишарә иткәндә;

3) эш-хәл билгесенә ишарә иткәндә.

**18. Кайсы күрсәтү алмашлыкларны төрләнми?**

1) исем алмашлыклары;

2) сыйфат алмашлыклары;

3) рәвеш алмашлыклары.

19***. Бу, шул, ул* күрсәтү алмашлыкларын килеш һәм тартым белән төрләндергәндә, нинди үзгәреш күзәтелә?**

1) кушымчалар үзгәрә;

2) тамыр үзгәрә;

3) үзгәреш күзәтелми.

**20. Билгеләү алмашлыклары кайчан төрләнә?**

1) исемләшкәндә;

2) исемне ачыклап килгәндә.

**21. Исемне ачыклап килгәндә, билгеләү алмашлыклары нинди җөмлә кисәге булалар?**

1) ия;

2) хәбәр;

3) аергыч;

4) тәмамлык,

5) хәл.

22**. Мин үзем укыйм. *Үз* алмашлыгы нинди мәгънәдә?**

1) зат алмашлыгы мәгънәсендә;

2) әйбернең иясен белдерә;

3) затны, предметны аерып күрсәтә.

23**.*Кем* алмашлыгы татар телендә ничек кулланыла?**

1) җанлы предметларга карата;

2)җансыз предметларга карата;

3) бары тик затка, кешегә карата.

24***. Нинди, кайсы* алмашлыклары исемне ачыклап килгәндә, нинди җөмлә кисәге булалар?**

1) ия;

2) хәбәр;

3) аергыч;

4) тәмамлык;

5) хәл;

**25. Сорау алмашлыгының алдына *әллә* кисәкчәсе куелып, ә ахырына**

***–дыр,-дер, -тыр, -тер* кисәкчәсе ялганып, алмашлыкның кайсы төркемчәсе ясала?**

1) зат;

2)күрсәтү;

3) билгеләү;

4) сорау;

5) билгесезлек;

6) юклык;

7) тартым.

**26. Дөрес язылышны билгелә.**

1) һәммә;

2) хәммә;

3) һаммә.

**27. Кайсы билгеләү алмашлыклары сан,килеш һәм тартым белән төрләнәләр?**

1) кайсыдыр, әллә кая;

2) кемдер, нәрсәдер;

3) әллә ничек, каядыр.

**28. Яхшы кара, һичкем белмәсен, берәү дә күрмәсен. (Г. Камал.)**

***Берәү* саны нинди алмашлык функциясендә килгән?**

1) зат;

2) күрсәтү;

3) билгеләү;

4) сорау;

5) билгесезлек;

6) юклык;

7) тартым.

**29. Тартым алмашлыклары кайбер алмашлыкларга нинди кушымчалар ялганып ясала?**

1) –ның , -нең;

2)-сы, -се;

3) –ныкы, -неке;.

**30. Ул аннан-моннан гына эшләргә ярата.**

***Аннан-моннан* сүзе кайсы сүз төркеменә карый?**

1) күрсәтү алмашлыгына;

2) рәвешкә;

3) хәл фигыльгә**.**

**31. *Киләсеңмени* сүзеннән нинди сүз төркемнәрен аерып чыгарырга була?**

1) фигыльне;

2) фигыль + кисәкчәне;

3) фигыль + кисәкчәне + алмашлыкны.

**32*. Барча, барлык* алмашлыклары кайсы сүз төркеменнән ясалганнар?**

1) фигыльдән;

2) хәбәрлек сүздән;

3) кисәкчәдән.